Fundargerð 30. fundur skipulagsnefndar Svalbarðsstrandarhrepps 2010 - 2014 , haldinn í ráðhúsinu Svalbarðseyri , mánudaginn 19. ágúst 2013 kl. 13:00 . Fundinn sátu : Anna Fr. Blöndal formaður , Stefán H. Björgvinsson aðalmaður , Bergþóra Aradóttir aðalmaður og Árni Ólafsson ráðgjafi . Fundargerð ritaði : Anna Fr. Blöndal , formaður skipulagsnefndar . 1. 1209003 - Breyting á Aðalskipulagi Svalbarðsstrandarhrepps 2008 - 2020 vegna Kotabyggðar Málið tekið fyrir að nýju . Tillaga að breytingu á Aðalskipulagi Svalbarðsstrandarhrepps 2008 - 2020 var auglýst í samræmi við 31.gr . skipulagslaga nr. 123 / 2010 með athugasemdafresti til 19. júní 2013 . Athugasemdir bárust frá tveimur aðilum : JP lögmönnum og Félagi lóðarhafa í Kotabyggð . Svör við athugasemdum eru í fylgiskjali . Athugasemdirnar gáfu tilefni til tveggja minniháttar orðalagsbreytinga á auglýstri breytingartillögu . Önnur breytingin er sú að orðinu " húseigandi " er skipt út fyrir orðið " lóðarhafi " vegna samráðs við deiliskipulagsgerð . Hin breytingin er í kaflanum um Kotabyggð ( ib 20 ) í 1. mgr. stendur " Svæðið verður í nýju aðalskipulagi ... " sem breytist í " Svæðið er í aðalskipulagi ... " . Breytingin er minniháttar og á ekki við meginatriði tillögunnar . Skipulagsnefnd leggur til við sveitarstjórn að breytingartillagan svo breytt verði samþykkt og send Skipulagsstofnun til staðfestingar sbr 32. gr. skipulagslaga . Niðurstaða sveitarstjórnar verði auglýst og umsagnir um athugasemdir sendar þeim sem þær gerðu . 2. 1107010 - Deiliskipulag Kotabyggðar Tekið fyrir að nýju . Tillaga að deiliskipulagi Kotabyggðar , íbúða - og frístundabyggðar , var auglýst í samræmi við 41. gr. skipulagslaga nr. 123 / 2010 með athugasemdafresti til 19. júní 2013 . Bætt er við umfjöllun um opin svæði á kafla 4.13 er hann hér eftir nefndur Opin svæði og leiksvæði . 2 . Í lok kafla 2 Forsendur er bætt við eftirfarandi texta : " Þau hús sem eru fyrir á skipulagssvæðinu þegar deiliskipulagið er samþykkt , halda stöðu sinni sem frístundahús . Deiliskipulagi fylgir ekki framkvæmdaskylda . Kjósi lóðarhafi að breyta frístundahúsi sínu í íbúðarhús , skal það uppfylla allar kröfur sem um íbúðarhús gilda . Óheimilt er skrá lögheimili í frístundahúsi . " 3 . Í kafla 2 Forsendur , er í 4. tölulið upptalningar á breytingum á deiliskipulagi sem samþykkt var í sveitarstjórn 10.01.2006 , færð inn leiðrétting á lóðarnúmeri úr 53 í 48. 4 . Í kafla 2 Forsendur er sett inn málsgrein um skiptingu svæðisins í annars vegar íbúðabyggð og hins vegar frístundarbyggð . 5 . Bætt er við eftirfarandi texta um hæðarsetningu vega aftast í kafla 4.11 : " Við hæðasetningu vega skal tekið tillit til hæðamismunar og aðkomu að þegar byggðum húsum eftir því sem kostur er . 6 . Bætt er við eftirfarandi texta um akfæran göngustíg aftast í kafla 4.12 : " Leiðin meðfram lóðum 6 og 12 að sunnanverðu er skilgreind sem akfær göngustígur . Gert er ráð fyrir að stígurinn sé lokaður fyrir umferð vélknúinna ökutækja nema sérstakar aðstæður krefjist þess að ekið sé um hann , s.s. vegna neyðarflutninga eða ef aðrar leiðir eru ófærar " . Auk þess eru í greinargerðinni gerðar orðalagsbreytingar og aukið við texta til þess að skýra og rökstyðja ákvæði nánar . Bætt er við umfjöllun um skráðan minjastað í kafla 2.3 Fornminjar . Eftirfarandi breytingar hafa verið gerðar á uppdrætti eftir auglýsingu á deiliskipulagstillögu : 1 . Skilgreind eru almenn bílastæði á opnu svæði á milli lóðanna . Á suðvestur horni lóðar nr. 7 er gert ráð fyrir þremur almennum bílastæðum . Auk þess er bætt inná uppdrátt einni skráningu Fornleifastofnunar Íslands frá 2005 um örnefni . Svör við athugasemdum eru í fylgiskjali . Breytingarnir eiga ekki við meginatriði skipulagstillögunnar og stangast hvorki á við stefnu sveitarfélagsins né ákvæði aðalskipulags . Ekki er þörf á að auglýsa tillögun að nýju sbr. 4. mgr. 41. gr. skipulagslaga nr 123 / 2010 . Skipulagsnefnd leggur til við sveitarstjórn að skipulagstillagan svo breytt verði samþykkt sbr. 41. gr. skipulagslaga og send Skipulagsstofnun til yfirferðar sbr. 42. gr. laganna . Niðurstaða sveitarstjórnar verði auglýst . Jafnframt verði þeim sem athugasemdir gerðu send umsögn og afgreiðsla þeirra . Fleira ekki gert . Fundi slitið kl. 15:12 .